જયશ્રીગીરી વૈભવી જીવન જીવવાનાં ખૂબ જ શોખીન છે. તેમનો મેકઅપ વિદેશથી આવતો હતો. એન્ડેવર જેવી મોંઘી ગાડી ઉપયોગમાં લે છે. જયંતિભાઈ કહે છે કે, “જિલ્લા પોલીસવડાને મેં મારી નજરે મઠમાં લસણ-ડુંગળી ફોલતા જોયા છે. તો બીજા નાના માણસોની વાત જ ક્યાં કરવી.અધિકારીઓ સાધ્વીના પગે પડતા હોવાથી અનેક નાના પોલીસકર્મીઓ સાધ્વીને ત્યાં ચા બનાવતા હતા અને આવો દેખાડો કરી પોલીસ પણ તેના ખિસ્સાંમાં છે તેમ સાધ્વી દેખાડો કરતાં હતાં.